stanford-oval/wikipedia huggingface dataset:
เจริญ คันธวงศ์
การเมือง > ฝ่ายนิติบัญญัติ > สมาชิกสภาผู้แทนราษฎร

เจริญ คันธวงศ์ ได้รับเลือกตั้งเป็นสมาชิกสภาผู้แทนราษฎร 11 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์
การเมือง > ฝ่ายบริหาร

เจริญ คันธวงศ์ เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอก ชาติชาย ชุณหะวัณ เมื่อปี พ.ศ. 2531 ต่อมาปรับไปรับตำแหน่งรัฐมนตรีว่าการกระทรวงวิทยาศาสตร์ เทคโนโลยีและการพลังงาน
ต่อมาในปี พ.ศ. 2538 เขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ แทนนายปราโมทย์ สุขุม ซึ่งลาออกจากตำแหน่ง
ธุรกิจ

ดร.เจริญ คันธวงศ์ เป็นที่ปรึกษาอาวุโส บริษัทติลลิกี แอนด์ กิบบินส์ อินเตอร์เนชั่นแนล จำกัด
วิชาการ

ดร.เจริญ คันธวงศ์ เป็นผู้ริเริ่มก่อตั้งสถาบันอุดมศึกษาเอกชน คือ มหาวิทยาลัยกรุงเทพ ในปี พ.ศ. 2505 โดยดำรงตำแหน่งเป็นอธิการบดีคนแรกด้วยวัยเพียง 29 ปี ปัจจุบันดำรงตำแหน่งเป็นกรรมการสภามหาวิทยาลัยกรุงเทพ และได้รับการยกย่องให้เป็น "อธิการบดีกิตติคุณก่อตั้ง" หรือ Emeritus (เอเมริตุส) อีกทั้งยังมีอาคารเพื่อเป็นการรำลึกถึงคือ อาคาร ดร.เจริญ คันธวงศ์ ที่วิทยาเขตกล้วยน้ำไทด้วย
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2514 –  เหรียญสนองเสรีชน (ส.ส.ช.)
พระร่วงทองคำ

| พระร่วงทองคำ วัดมหรรณพารามวรวิหาร |
| --- | --- |

ชื่อเต็ม: พระร่วงทองคำ
ชื่อสามัญ: หลวงพ่อพระร่วงทองคำ,  หลวงพ่อพระร่วง,  พระร่วง
ประเภท: พระพุทธรูป
ศิลปะ: ปางมารวิชัย ศิลปะสุโขทัย
ความกว้าง: 1 วา 1 ศอก 1 คืบ 5 นิ้ว
ความสูง: 1 วา 3 ศอก 1 คืบ 7 นิ้ว (ตลอดถึงพระรัศมี)
วัสดุ: ทองคำ 60 เปอร์เซนต์
สถานที่ประดิษฐาน: พระวิหารหลวง วัดมหรรณพาราม
 สถานีย่อยพระพุทธศาสนา
หลวงพ่อพระร่วงทองคำ เป็นพระพุทธรูปศักดิ์สิทธิ์ ประดิษฐานอยู่ในพระวิหารหลวง วัดมหรรณพารามวรวิหาร แขวงเสาชิงช้า เขตพระนคร กรุงเทพมหานครฯ องค์พระเป็นโลหะทองคำ (60 เปอร์เซนต์) มีรอยต่อ 9 แห่ง โดยมีหมุดเป็นเครื่องเชื่อมรอยต่อ ซึ่งเป็นเครื่องหมายถึงความเจริญก้าวหน้า เป็นพระพุทธรูปที่มีพระพุทธลักษณะงดงามมากองค์หนึ่งในประเทศไทย
ประวัติ > แรกสร้าง

พระร่วงทองคำ เป็นพระพุทธรูป ปางมารวิชัย ศิลปะสุโขทัย เดิมประดิษฐานอยู่ ณ วัดโคกสิงคาราม อำเภอศรีสัชนาลัย จังหวัดสุโขทัย สร้างในรัชสมัยใดไม่ปรากฏ แต่สันนิษฐานว่าสร้างขึ้นในสมัยกรุงสุโขทัยเป็นราชธานี
ประวัติ > การอัญเชิญลงมากรุงเทพ

ต่อมาในรัชสมัยพระบาทสมเด็จพระนั่งเกล้าเจ้าอยู่หัว พระเจ้าบรมวงศ์เธอ กรมหมื่นอุดมรัตนรังสี (พระองค์เจ้าอรรณพ)  พระราชโอรสในรัชกาลที่ 3  ได้ทรงสร้างวัดมหรรณพาราม เมื่อปี พ.ศ. 2393 เพื่อถวายเป็นพระราชกุศลแด่องค์สมเด็จพระบรมชนกนารถ (รัชกาลที่ 3)
ในขณะทำดำเนินการก่อสร้างวัด เป็นระยะเวลาที่องค์พระบาทสมเด็จพระนั่งเกล้าเจ้าอยู่หัว ทรงพระประชวรใกล้จะเสด็จสวรรคต พระองค์เจ้าอรรณพจึงทรงเร่งรัดให้มีการจัดงานเฉลิมฉลองวัด รวมทั้งอัญเชิญพระประธานคือ "หลวงพ่อร่วง" จากเมืองสุโขทัยมาประดิษฐาน เพื่อถวายเป็นพระราชกุศล ก่อนที่สมเด็จพระชนกนารถจะเสด็จสวรรคต (ซึ่งรัชกาลที่ 3 ได้เสด็จสวรรคตในปีถัดมาคือ พ.ศ. 2394)
แต่กระบวนอัญเชิญหลวงพ่อร่วงจากสุโขทัยไม่สามารถดำเนินการได้ลุล่วงทันตามประสงค์พระองค์เจ้าอรรณพ จึงโปรดให้อัญเชิญพระพุทธรูปปูนปั้นในพระอุโบสถมาเป็นพระประธานแทนไปก่อน ถัดจากนั้นอีก 3 เดือน เมื่อเตรียมการทุกอย่างพร้อมสรรพจึงได้อัญเชิญหลวงพ่อร่วง มาประดิษฐานเป็นพระประธานภายในพระวิหารได้สำเร็จดังที่ทรงตั้งพระทัยไว้แต่เดิม
พุทธลักษณะ

พระร่วงทองคำ เป็นพระพุทธรูปแบบสุโขทัย ขนาดหน้าตัก กว้าง 1 วา 1 ศอก 1 คืบ 5 นิ้ว สูง 1 วา 3 ศอก 1 คืบ 7 นิ้ว  องค์พระเป็นโลหะทองคำ มีรอยต่อ 9 แห่ง โดยมีหมุดเป็นเครื่องเชื่อมที่รอยต่อ ชุกชีที่ประดิษฐานยาว 2 วา 1 ศอก 7 นิ้ว กว้าง 2 วา 2 ศอก ถัดจากฐานขึ้นไปเรียกว่า บัลลังก์  ทำเป็นลายดอกบัวคว่ำบังหงาย และดอกไม้เครือกระจังลงรักปิดทอง ประดับด้วยกระจกสีต่าง ๆ
ความลับนางมารร้าย

| ความลับนางมารร้าย |
| --- | --- |
กำกับ: องอาจ เจียมเจริญพรกุล
เขียนบท: องอาจ เจียมเจริญพรกุล
อำนวยการสร้าง: จันทิมา เลียวศิริกุล
นักแสดงนำ: พีชญา วัฒนามนตรี ธีรเดช เมธาวรายุทธ
บริษัทผู้สร้าง: เอ็ม เทอร์ตี้ไนน์ 
วันฉาย: 24 กรกฎาคม พ.ศ. 2557
ประเทศ: ประเทศไทย
ภาษา: ไทย
ข้อมูลจากสยามโซน
ความลับนางมารร้าย  เป็นภาพยนตร์แนวคอมเมดี้ โรแมนติก เขียนบทและ กำกับโดย องอาจ เจียมเจริญพรกุล  Producer โดย จันทิมา เลียวศิริกุล ออกฉายในโรงภาพยนตร์โดยเอ็ม เทอร์ตี้ไนน์ ในวันที่ 24 กรกฎาคม พ.ศ. 2557 นำแสดงโดย พีชญา วัฒนามนตรี, ธีรเดช เมธาวรายุทธ ภาพยนตร์ทำรายได้ 23.9 ล้านบาท
เรื่องย่อ

"บุษบา" นางมารร้ายตัวแม่ ใช้จริตหญิงเกี่ยว "เหนือสมุทร" หนุ่มหล่อดีกรีนักธุรกิจอนาคตไกลไปครอง แต่หลังจากโดนเพื่อนร่วมแก๊งบลัฟ ว่าปกติเป็นคนใช้ผู้ชายแล้วทิ้ง ทำให้บุษบารู้สึกเสียฟอร์มจึงต้องตัดใจทิ้­งเหนือสมุทรไป ทั้งที่เป็นผู้ชายคนแรกที่ขอเธอแต่งงาน กว่าที่บุษบาจะคิดได้ว่านี่คือความผิดพลาด­ที่สุดในชีวิต ก็ต้องเจอกับ 3 สาวนางมารร้ายตัวลูก "ป่า - คิม - จิ" ที่กำลังรุมจีบเหนือสมุทรอยู่ ทั้งสองฝ่ายต่างงัดจริตมารยาหญิงออกมาใช้อ­ย่างสุด ๆ แต่สุดท้าย "บุษบา" นางมารร้ายตัวแม่ จะสามารถใช้จริตมารยาหญิงขั้นเทพ เอาเหนือสมุทรกลับมาได้หรือไม่
รายชื่อนักแสดง

พีชญา วัฒนามนตรี แสดงเป็น บุษบา
ธีรเดช เมธาวรายุทธ แสดงเป็น เหนือสมุทร
สุวพิชญ์ ไตรพรวรกิจ แสดงเป็น ป่า
เพ็ญพักตร์ ศิริกุล แสดงเป็น แม่ของเหนือสมุทร
อนันต์ บุญนาค แสดงเป็น พ่ออ๊อบ
สุพร สังฆะภิบาล แสดงเป็น แม่สมนึก
พรรณปพร ศรีดุรงคธรรมพ์ แสดงเป็น แอ้
สรารัตน์ แซ่จิ๋ว แสดงเป็น ลาล่า
นพรัตน์ นุ่มพรม แสดงเป็น ซินดี้
ภาวิณี พูนนิพัฒน์ แสดงเป็น คิม
สิปโปทัย ฉันทะสิริวัฒน์ แสดงเป็น จิ
กิตติศักดิ์ เวชประสาร แสดงเป็น ปองชาย
พวง แก้วประเสริฐ แสดงเป็น ประจวบ
แอนนา ชวนชื่น แสดงเป็น ดร.สมาน
อรรถวุฒิ อินทอง แสดงเป็น คนไข้ปัญหาหัวใจ
เพลงประกอบภาพยนตร์

ความลับของความรัก ร้องโดย ศรัณย์รัชต์ วิสุทธิธาดา
แหล่งข้อมูลอื่น

เฟสบุ๊คแฟนเพจ บริษัท เอ็ม เทอร์ตี้ ไนน์ จำกัด
เว็บไซด์ บริษัท เอ็ม เทอร์ตี้ ไนน์ จำกัด เก็บถาวร 2014-07-04 ที่ เวย์แบ็กแมชชีน
เรื่องย่อ ภาพยนตร์ ความลับนางมารร้าย : กระปุก
เนื้อเรื่องย่อ ภาพยนตร์ ความลับของนางมารร้าย : Nangdee
ความลับนางมารร้าย ที่สยามโซน
สหราชอาณาจักรในโอลิมปิกฤดูหนาว 1952

สหราชอาณาจักร เข้าร่วมแข่งขันกีฬาโอลิมปิกฤดูหนาวครั้งที่ 6 ค.ศ. 1952 (พ.ศ. 2495) ณ เมืองออสโล ประเทศนอร์เวย์ ระหว่างวันที่ 14 กุมภาพันธ์ – 25 กุมภาพันธ์ พ.ศ. 2495
เหรียญรางวัล

| เหรียญ | ชื่อ | กีฬา | รุ่น |
| --- | --- | --- | --- |

| 1 ทอง | ยีนเน็ตต์ อัลเว็กก์ | สเก็ตลีลา | หญิงเดี่ยว |
อาเล็กซานดาร์ มิตรอวิช

อาเล็กซานดาร์ มิตรอวิช (เซอร์เบีย: Александар Митровић; เกิด 16 กันยายน ค.ศ. 1994) เป็นนักฟุตบอลอาชีพชาวเซอร์เบีย ตำแหน่งกองหน้า ปัจจุบันเล่นให้กับอัลฮิลาลและทีมชาติเซอร์เบีย มิตรอวิชได้รับการบันทึกว่าเป็นผู้ยิงประตูสูงสุดให้กับทีมชาติเซอร์เบีย ที่จำนวน 41 ประตู เมื่อเขาอายุ 18 ปี ได้รับคัดเลือกให้ติด 1 ใน 10 นักเตะพรสวรรค์รุ่นอายุไม่เกิน 19 ปีโดยผู้สื่อข่าวยูฟ่า
มิตรอวิชจบหลักสูตรเยาวชนจากปาร์ตีซาน และได้ย้ายไปอันเดอร์เลคต์ด้วยค่าตัว 5 ล้านยูโร เขาทำได้ 44 ประตูจากการลงเล่น 90 นัดจากทุกรายการในช่วงสองฤดูกาล เขาพาทีมชนะเลิศเบลเจียนโปรลีกในฤดูกาลแรก และได้รับรางวัลดาวซัลโวในฤดูกาลที่สอง ต่อมาปี ค.ศ. 2015 เขาย้ายไปนิวคาสเซิลยูไนเต็ดด้วยค่าตัว 13 ล้านปอนด์ และในปี ค.ศ. 2018 เขาถูกปล่อยยืมตัวให้กับฟูลัม และย้ายไปร่วมทีมอย่างถาวร ภายหลังจากที่พาทีมเลื่อนชั้นสู่พรีเมียร์ลีกได้สำเร็จ
มิตรอวิชพาทีมชาติเซอร์เบียชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปีในปี 2013 และได้รับการลงคะแนนให้เป็นผู้เล่นยอดเยี่ยมของการแข่งขัน หลังจากนั้น เขาถูกเรียกตัวติดทีมชาติชุดใหญ่อย่างสม่ำเสมอ และได้เข้าร่วมการแข่งขันฟุตบอลโลก 2018
แหล่งข้อมูลอื่น

เว็บไซต์ทางการ (เซอร์เบีย)
อาเล็กซานดาร์ มิตรอวิช – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
อาเล็กซานดาร์ มิตรอวิช – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Aleksandar Mitrović at Reprezentacija.rs (เซอร์เบีย)
สถิติของ อาเล็กซานดาร์ มิตรอวิช ที่ Soccerbase
| ด ค กผู้เล่นชุดปัจจุบันของสโมสรฟุตบอลฟูลัม  |
| --- | --- |
 1 Bettinelli  2 เตเต  3 เฮกเตอร์  4 Odoi  5 ก็องโกโล  6 McDonald  7 Kebano  8 Johansen  9 มิตรอวิช  10 Cairney  12 Rodák  13 Ream  14 Decordova-Reid  18 เปเรย์รา  19 Cavaleiro  20 Le Marchand  21 เจมส์  23 Bryan  24 Knockaert  25 Onomah  26 Archer  28 Fossey  32 Norman  33 O'Riley  35 Francois  36 de la Torre  38 Davis  39 Taylor-Crossdale  41 Ashby-Hammond  43 Sessegnon  47 Kamara  61 Stansfield  ผู้จัดการ: ซิลวา
เกาะโอกินาวะ

สำหรับความหมายอื่น ดูที่ โอกินาวะ
| ชื่อท้องถิ่น: 沖縄本島 |
| --- | --- |
เกาะโอกินาวะใน ค.ศ. 2015
แผนที่เกาะ
เกาะโอกินาวะแสดงแผนที่หมู่เกาะรีวกีวเกาะโอกินาวะแสดงแผนที่ทวีปเอเชีย
ภูมิศาสตร์
ที่ตั้ง: มหาสมุทรแปซิฟิก
พิกัด: 26°28′46″N 127°55′40″E﻿ / ﻿26.47944°N 127.92778°E﻿ / 26.47944; 127.92778
กลุ่มเกาะ: หมู่เกาะรีวกีว
พื้นที่: 1,199 ตารางกิโลเมตร (463 ตารางไมล์) ณ วันที่ 1 ตุลาคม ค.ศ. 2018
อันดับพื้นที่: ที่ 299
ความยาว: 106.6 กม. (66.24 ไมล์)
ความกว้าง: 11.3 กม. (7.02 ไมล์)
ระดับสูงสุด: 503 ม. (1650 ฟุต)
จุดสูงสุด: เขาโยนาฮะ
การปกครอง
 ญี่ปุ่น
จังหวัด:  จังหวัดโอกินาวะ
ประชากรศาสตร์
ประชากร: 1,466,870 (2022)
ความหนาแน่น: 1,014.93/กม.2 (2628.66/ตารางไมล์)
กลุ่มชาติพันธุ์: รีวกีว, ญี่ปุ่น
เกาะโอกินาวะ (ญี่ปุ่น: 沖縄島; โรมาจิ: Okinawa-jima; โอกินาวะ: 沖縄/うちなー อูจินา; คูนิงามิ: ふちなー ฟูจินา) มีชื่อทางการว่า เกาะหลักโอกินาวะ (ญี่ปุ่น: 沖縄本島; โรมาจิ: Okinawa-hontō) เป็นเกาะที่ใหญ่ที่สุดในหมู่เกาะโอกินาวะและหมู่เกาะรีวกีว (นันเซ) ในภูมิภาคคีวชูของประเทศญี่ปุ่น แต่เป็นเกาะที่เล็กที่สุดและมีประชากรน้อยที่สุดในบรรดา 5 เกาะหลักของญี่ปุ่น เกาะนี้มีความยาวประมาณ 106 กิโลเมตร (66 ไมล์) กว่างเฉลี่ย 11 กิโลเมตร (7 ไมล์) และมีพื้นที่ 1,206.98 ตารางกิโลเมตร (466.02 ตารางไมล์) เกาะนี้มีระยะห่างจากทางใต้ของเกาะหลักในคีวชูถึงส่วนอื่นของญี่ปุ่นเกือบ 640 กิโลเมตร (350 ไมล์ทะเล; 400 ไมล์) ตั้งอยู่ทางตะวันออกเฉียงเหนือของไต้หวัน 500 km (270 nmi; 310 mi) เกาะโอกินาวะมีประชากรรวม 1,384,762 คน โดยเกรตเตอร์นาฮะมีพลเมืองเกือบ 800,000 คน ส่วนตัวนครมีประชากรประมาณ 320,000 คน นาฮะเป็นเมืองหลักของจังหวัดโอกินาวะที่ตั้งอยู่ทางตะวันตกเฉียงใต้ของเกาะ
โอกินาวาเป็นพื้นที่ยุทธศาสตร์สำคัญของกองทัพสหรัฐอเมริกาตั้งแต่การรบที่โอกินาวาและสิ้นสุดสงครามโลกครั้งที่สอง เกาะนี้อยู่ภายใต้การควบคุมอย่างเป็นทางการโดยหน่วยงานการบริหารพลเรือนสหรัฐในหมู่เกาะริวกิว จนถึงปี 1972 ปัจจุบันมีเจ้าหน้าที่ทหารสหรัฐประมาณ 26,000 นายประจำการอยู่ที่โอกินาวา คิดเป็นประมาณครึ่งหนึ่งของกองกำลังสหรัฐที่ประจำอยู่ในญี่ปุ่น โดยกระจายอยู่ใน 31 พื้นที่ ครอบคลุมฐานทัพ 13 แห่ง และสถานที่ฝึกซ้อมอีก 48 แห่ง ฐานทัพของกองทัพสหรัฐครอบคลุมพื้นที่ประมาณ 25% ของเกาะ
ประชากรศาสตร์

ณ เดือนกันยายน ค.ศ. 2009 รัฐบาลญี่ปุ่นประมาณการว่าเกาะโอกินาวะมีประชากร 1,384,762 คน ซึ่งนับรวมเจ้าหน้าที่ทหารอเมริกันและครอบครัวของพวกเขา ภาษาโอกินาวะ ซึ่งมีชื่อในภาษาแม่ว่า Uchināguchi พูดกันเฉพาะผู้ที่อยู่ในวัยผู้ใหญ่เท่านั้น แต่กลุ่มท้องถิ่นหลายกลุ่มส่งเสริมการใช้ภาษาโอกินาวาในหมู่คนรุ่นใหม่
ในขณะที่ตอนเหนือของเกาะโอกินาวะมีประชากรอยู่กระจัดกระจาย ส่วนกลางตอนใต้ถึงตอนใต้ของเกาะกลายเป็นเมืองแล้ว โดยเฉพาะนครนาฮะและเขตเมืองที่ทอดยาวไปทางเหนือจากที่นั่นถึงนครโอกินาวะ การกระจายตัวของประชากรอยู่ที่ประมาณ 120,000 คนในโอกินาวะตอนเหนือ 590,000 คนในโอกินาวะตอนกลาง และ 540,000 คนในโอกินาวะตอนใต้ เกาะนี้มีความหนาแน่นประชากรสูงถึง 1,014.93 คนต่อตารางกิโลเมตร
ในช่วงยุคเมจิ อัตลักษณ์ทางชาติพันธุ์ ประเพณี วัฒนธรรม และภาษาโอกินาวะถูกกดทับโดยรัฐบาลเมจิที่พยายามดูดกลืนชาวโอกินาวะให้เป็นญี่ปุ่น (ยามาโตะ) ตั้งแต่นั้นเป็นต้นมา ชาวญี่ปุ่นจำนวนมากจึงอพยพมายังโอกินาวะ พลเมืองโอกินาวะสมัยใหม่โดยหลักอยู่ในกลุ่มชาติพันธุ์โอกินาวะ, ญีปุ่่น, ครึ่งญี่ปุ่น และลูกครึ่ง
ภูมิศาสตร์

โอกินาวะเป็นเกาะที่ใหญ่เป็นอันดับห้าของญี่ปุ่น เกาะนี้มีพื้นที่ 1,206.99 ตารางกิโลเมตร (466.02 ตารางไมล์) ชายฝั่งยาว 476 กิโลเมตร (296 ไมล์) และมีระยะทางเป็นเส้นตรงจากเหนือจรดใต้ประมาณ 106.6 กิโลเมตร (66.2 ไมล์) เกาะโอกินาวะตั้งอยู่ทางตอนตะวันออกเฉียงเหนือของจังหวัดโอกินาวะ นับตั้งแต่ปี 1972 ได้มีการถมที่ดินเพิ่มมากกว่า 1,000 เฮกตาร์ (2,500 เอเคอร์)
โอกินาวะตั้งอยู่ห่างจากเกาะหลักของคิวชูไปทางใต้ประมาณ 640 กิโลเมตร (400 ไมล์) และมีการเชื่อมต่อกับเกาะใกล้เคียงทางสะพานหลายจุด เช่น คาบสมุทรคัตสึเร็งที่เชื่อมต่อกับเกาะมิยางิ เกาะอิเก และเกาะฮามาฮิงะผ่านถนนกลางทะเล ส่วนทางคาบสมุทรโมโตบุทางตะวันตกเฉียงเหนือมีสะพานเชื่อมกับเกาะเซโซโกะกับเกาะยางาจิและเกาะโคริ เกาะโอกินาวามีชายหาดหลายแห่ง เช่น ชายหาดมันซะ ชายหาดเอเมอรัลด์ ชายหาดโอกูมะ ชายหาดซัมปะ ชายหาดมูน และชายหาดซันเซ็ต (เมืองชาตัง) เขาโอโมโตะที่สูง 525.5 เมตร (1,724 ฟุต) เป็นภูเขาที่สูงที่สุดในโอกินาวะ โดยมียอดเขาโยนาฮะที่สูงเป็นอันดับสอง
ภูมิศาสตร์ > ภูมิอากาศ

เกาะนี้มีสภาพภูมิอากาศแบบอบอุ่นชื้นกึ่งเขตร้อนชิดกับภูมิอากาศแบบป่าดิบชื้น สภาพภูมิอากาศเอื้ออำนวยให้ป่ากึ่งร้อนชื้นมีความหนาแน่นสูงในอุทยานแห่งชาติยัมบารุทางตอนเหนือ ฤดูฝนเกิดขึ้นในช่วงปลายฤดูใบไม้ผลิ
| ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).เดือน | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).ม.ค. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).ก.พ. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).มี.ค. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).เม.ย. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).พ.ค. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).มิ.ย. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).ก.ค. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).ส.ค. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).ก.ย. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).ต.ค. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).พ.ย. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).ธ.ค. | ข้อมูลภูมิอากาศของนาฮะ (ปกติ ค> ศ. 1991−2020, สูงสุด ค.ศ. 1890−ปัจจุบัน).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 27.0 (80.6) | 27.1 (80.8) | 28.2 (82.8) | 30.6 (87.1) | 32.0 (89.6) | 34.3 (93.7) | 35.5 (95.9) | 35.6 (96.1) | 34.6 (94.3) | 33.0 (91.4) | 31.6 (88.9) | 29.4 (84.9) | 35.6 (96.1) |
| อุณหภูมิสูงสุดเฉลี่ย °C (°F) | 19.8 (67.6) | 20.2 (68.4) | 21.9 (71.4) | 24.3 (75.7) | 27.0 (80.6) | 29.8 (85.6) | 31.9 (89.4) | 31.8 (89.2) | 30.6 (87.1) | 28.1 (82.6) | 25.0 (77) | 21.5 (70.7) | 26.0 (78.8) |
| อุณหภูมิเฉลี่ยแต่ละวัน °C (°F) | 17.3 (63.1) | 17.5 (63.5) | 19.1 (66.4) | 21.5 (70.7) | 24.2 (75.6) | 27.2 (81) | 29.1 (84.4) | 29.0 (84.2) | 27.9 (82.2) | 25.5 (77.9) | 22.5 (72.5) | 19.0 (66.2) | 23.3 (73.9) |
| อุณหภูมิต่ำสุดเฉลี่ย  °C (°F) | 14.9 (58.8) | 15.1 (59.2) | 16.7 (62.1) | 19.1 (66.4) | 22.1 (71.8) | 25.2 (77.4) | 27.0 (80.6) | 26.8 (80.2) | 25.8 (78.4) | 23.5 (74.3) | 20.4 (68.7) | 16.8 (62.2) | 21.1 (70) |
| อุณหภูมิต่ำสุดที่เคยบันทึก °C (°F) | 6.1 (43) | 4.9 (40.8) | 6.3 (43.3) | 8.7 (47.7) | 11.0 (51.8) | 14.8 (58.6) | 20.8 (69.4) | 20.7 (69.3) | 17.0 (62.6) | 14.8 (58.6) | 8.6 (47.5) | 6.8 (44.2) | 4.9 (40.8) |
| หยาดน้ำฟ้า มม (นิ้ว) | 101.6 (4) | 114.5 (4.508) | 142.8 (5.622) | 161.0 (6.339) | 245.3 (9.657) | 284.4 (11.197) | 188.1 (7.406) | 240.0 (9.449) | 275.2 (10.835) | 179.2 (7.055) | 119.1 (4.689) | 110.0 (4.331) | 2,161.0 (85.079) |
ปริมาณหิมะ ซม (นิ้ว): 0 (0)
| ความชื้นร้อยละ | 66 | 69 | 71 | 75 | 78 | 83 | 78 | 78 | 75 | 72 | 69 | 67 | 73 |
| วันที่มีหยาดน้ำฟ้าโดยเฉลี่ย (≥ 0.5 mm) | 12.2 | 11.3 | 12.6 | 11.6 | 13.1 | 12.4 | 11.0 | 13.9 | 13.3 | 10.6 | 9.6 | 10.7 | 142.0 |
| จำนวนชั่วโมงที่มีแดด | 93.1 | 93.1 | 115.3 | 120.9 | 138.2 | 159.5 | 227.0 | 206.3 | 181.3 | 163.3 | 121.7 | 107.4 | 1,727.1 |
แหล่งที่มา: Japan Meteorological Agency
แหล่งข้อมูลอื่น

คู่มือการท่องเที่ยว เกาะโอกินาวะ จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี  อิสราเอล  สหรัฐ 
อื่น ๆ:  NARA 
ถนนโคกูไซที่นาฮะ
แผนที่ภูมิประเทศของเกาะโอกินาวะ
ลามะ

บทความนี้เกี่ยวกับทิเบต สำหรับความหมายอื่น ดูที่ ลามา
ลามะ (อังกฤษ: Lama, ทิเบต :བླ་མ་) เป็นคำนำหน้าชื่อ สำหรับพระภิกษุชาวทิเบต มีความหมายคล้ายกับคำในภาษาสันสกฤตว่า คุรุ ในอดีตคำนี้ใช้สำหรับ อาจารย์ผู้ที่น่านับถือในทางจิตวิญญาณ หรือ หัวหน้าของพระราชวงศ์ในทิเบต ปัจจุบันใช้กับพระภิกษุ แม่ชี หรือ ผู้ที่ได้ฝึกฝนจิตใจจนบรรลุการยกระดับทางจิตวิญญาณแล้ว ยังใช้เป็นส่วนหนึ่งของชื่อ เช่น องค์ดาไลลามะ ปันเชินลามะ อันเกี่ยวเนื่องกับการกลับชาติมาโปรด
ในนิกายวัชรยาน ลามะหมายถึงผู้ฝึกและผู้เชี่ยวชาญในการปฏิบัติ ผู้ปรารถนาความสำเร็จในการฝึกฝนพุทธโยคี หรือผู้เชี่ยวชาญและได้ฝึกฝนการใช้วิธีทางโยคะ โดยทั้งหมดเกี่ยวเนื่องกับการปฏิบัติและมุ่งเน้นไปในการปฏิบัติ ซึ่งมีความหมายแตกต่างจากคำว่า คุรุ ที่มุ่งไปทางการศึกษา
รายชื่อทางแยกในเขตบางนา

รายชื่อทางแยกในเขตบางนา เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ สำหรับชื่อทางแยกต่างระดับและรายละเอียด ดูที่รายชื่อทางแยกในกรุงเทพมหานคร
| รหัส (ESRI) | รหัส (กทม> ) | ประเภท | อักษรไทย | อักษรโรมัน | ถนนที่เกี่ยวข้อง | พิกัดภูมิศาสตร์ | หมายเหตุ |
| --- | --- | --- | --- | --- | --- | --- | --- |
| N199 | 452 | 3N199 | ศรีนครินทร์-ลาซาล | Srinagarindra - Lasalle |  ถนนศรีนครินทร์  ถนนลาซาล | 13°39′22.30″N 100°38′32.57″E﻿ / ﻿13.6561944°N 100.6423806°E﻿ / 13.6561944; 100.6423806 | (แยกลาซาล; แยกสุขุมวิท 105; แยกศิครินทร์; แยกศรีลาซาล) |
| N201 | 490 | 2N201 | แบริ่ง | Bearing |  ถนนสุขุมวิท  ซอยสุขุมวิท 107 | 13°39′31.61″N 100°36′03.11″E﻿ / ﻿13.6587806°N 100.6008639°E﻿ / 13.6587806; 100.6008639 |  |
| N304 | 173 | 3N304 | สรรพาวุธ | Sanphawut |  ถนนสรรพาวุธ  ถนนทางรถไฟสายเก่าปากน้ำ | 13°40′34.09″N 100°35′28.31″E﻿ / ﻿13.6761361°N 100.5911972°E﻿ / 13.6761361; 100.5911972 |  |
| N307 | 168 | 2N307 | อุดมสุข | Udom Suk |  ถนนสุขุมวิท  ถนนอุดมสุข | 13°40′43.75″N 100°36′32.63″E﻿ / ﻿13.6788194°N 100.6090639°E﻿ / 13.6788194; 100.6090639 |  |
|  | 322 | 3 | บางนา | Bang Na |  ถนนสุขุมวิท  ถนนบางนา-ตราด  ถนนสรรพาวุธ  ทางพิเศษเฉลิมมหานคร  ทางพิเศษบูรพาวิถี | 13°40′23.32″N 100°36′24.24″E﻿ / ﻿13.6731444°N 100.6067333°E﻿ / 13.6731444; 100.6067333 |  |
|  | 322 | 2 | ด่วนบางนา | Duan Bang Na |  ถนนสรรพาวุธ  ทางพิเศษเฉลิมมหานคร | 13°40′24.16″N 100°36′20.02″E﻿ / ﻿13.6733778°N 100.6055611°E﻿ / 13.6733778; 100.6055611 |  |
|  | 323 | 2 | ลาซาล | Lasalle |  ถนนสุขุมวิท  ถนนลาซาล  ซอยสุขุมวิท 70/4 | 13°39′44.03″N 100°36′08.20″E﻿ / ﻿13.6622306°N 100.6022778°E﻿ / 13.6622306; 100.6022778 |  |
|  | 324 | 3 | เชลียง 1 | Chaliang 1 |  ถนนอุดมสุข  ซอยอุดมสุข 42  ซอยอุดมสุข 43 | 13°40′41.07″N 100°37′52.96″E﻿ / ﻿13.6780750°N 100.6313778°E﻿ / 13.6780750; 100.6313778 |  |
|  | 325 | 2 | ประวิทย์และเพื่อน | Prawit Lae Phuean |  ถนนอุดมสุข  ซอยอุดมสุข 51 | 13°40′40.44″N 100°38′15.42″E﻿ / ﻿13.6779000°N 100.6376167°E﻿ / 13.6779000; 100.6376167 |  |
|  | 711 | 2 | กลางซอยลาซาล | Klang Soi Lasalle |  ถนนลาซาล  ถนนลาซาล-แบริ่ง | 13°39′38.82″N 100°37′29.85″E﻿ / ﻿13.6607833°N 100.6249583°E﻿ / 13.6607833; 100.6249583 | (แยกลาซาลตัดใหม่) |
|  | 714 | 3 | ผ่องพลอย | Phong Phloi |  ถนนลาซาล  ซอยลาซาล 46  ซอยลาซาล 55 | 13°39′34.21″N 100°37′47.27″E﻿ / ﻿13.6595028°N 100.6297972°E﻿ / 13.6595028; 100.6297972 |  |
| ด ค กรายชื่อทางแยกในกรุงเทพมหานคร จำแนกตามเขต |
| --- | --- |
ฝั่งธนบุรี:  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม 
ฝั่งพระนคร:  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง
คุณหนูฉันทนา

| คุณหนูฉันทนา |
| --- | --- |

สร้างโดย: มาสเตอร์ วัน วิดีโอ โปรดักชั่น
เขียนโดย: วัตตรา
กำกับโดย: ทาริกา ธิดาทิตย์
ผู้ประพันธ์ดนตรีแก่นเรื่อง: ยิ่งเกลียด ยิ่งรักเธอ (โดย สุรัตน์ติกานต์ พรรคเจริญ)
การผลิต
ผู้อำนวยการผลิต: ทาริกา ธิดาทิตย์
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 15 ตุลาคม พ.ศ. 2552 ทุกวันจันทร์ - ศุกร์ เวลา 19.15 น. ทางช่อง 3 – 26 พฤศจิกายน พ.ศ. 2552
คุณหนูฉันทนา เป็นละครแนวคอมเมดี้ตราม่าที่ออกอากาศทาง สถานีวิทยุโทรทัศน์ไทยทีวีสีช่อง 3 ประพันธ์โดย วัตตรา บทโทรทัศน์โดย ปัทมาพร เคนผาพงศ์ กำกับการแสดงโดย ชนะ คราประยูร ผลิตโดย บริษัท มาสเตอร์ วัน วิดีโอ โปรดักชั่น ของ ทาริกา ธิดาทิตย์ ออกอากาศเมื่อ 15 ตุลาคม พ.ศ. 2552
ข้อมูล

ชื่อเรื่อง คุณหนูฉันทนา
ผู้ผลิต บริษัท มาสเตอร์ วัน วิดีโอ โปรดักชั่น จำกัด (ทาริกา ธิดาทิตย์)
กำกับการแสดง ชนะ คราประยูร
บทประพันธ์ วัตตรา
บทโทรทัศน์ ปัทมาพร เคนผาพงศ์
เรื่องย่อ

เมื่อนวลจันทร์ภรรยาของปกป้องเสียชีวิต
ปกป้องจึงมีรักครั้งใหม่กับวีรดาทำให้เนตรพธูโกรธและไม่ยอมกลับเมืองไทย ปกป้องจึงหลอกเนตรพธูว่าตนป่วยหนัก เพื่อให้ลูกสาวกลับมา พอเนตรพธูกลับมาเมืองไทย และได้เจอกับอาย น้องต่างมารดาของเธอ เมื่ออายเดินเข้ามาจับมือเนตรพธูเธอจึงสะบัด จนน้องอายตกน้ำ ปกป้องโกรธเนตรพธูมากที่ทำน้องตกน้ำจึงขู่เธอว่าจะยกโรงงานให้กับวีรดา เนตรพธูไม่ยอม เธอจึงพิสูจน์ตัวเองว่าสามารถดูแลโรงงานได้ โดยเข้าไปเป็นสาวโรงงานตามข้อตกลงของปกป้อง
เมื่อเข้ามาทำงานที่โรงงานเนตรพธูได้เจอกับเพื่อนที่น่ารักอย่างพรพนาและ ชมนาด ที่คอยร่วมทุกข์ร่วมสุขกันมาตลอด หลังจากนั้นเธอได้เจอกับแท็กซี่หื่นกามทำให้เนตรพธูได้เจอกับขวัญกฤษฎิ์ ดีเจหนุ่ม ความไม่เข้าใจของเนตรพธูที่สงสัยในความสัมพันธ์ของขวัญกฤษฎิ์กับวีรดาแม่ เลี้ยงของเธอ และความเข้าใจผิดของขวัญกฤษฎิ์ที่คิดว่าเนตรพธูเป็นเมียเก็บของท่าน ประธาน ทำให้ความขัดแย้งของทั้งคู่ได้ก่อตัวเป็นความรักโดยไม่รู้ตัว
หลายครั้งที่ขวัญกฤษฎิ์เกิดสงสัยในความเป็นสาวโรงงานของเนตรพธู ที่เธอสามารถพูดภาษาอังกฤษกับชาวต่างได้อย่างคล่องแคลว แต่ขวัญกฤษฎิ์ก็ยังไม่แน่ใจว่าที่จริงแล้วเนตรพธูเป็นใครกันแน่ อำพล ผู้จัดการโรงงานที่คอยจะทำลายธุรกิจของปกป้องทุกวิธีทาง ถูกวีรดาสงสัยว่ายักยอกเงินบริษัท เลยจัดการวางเพลิงโรงงาน หลังจากเกิดเหตุการณ์นี้ขึ้น ด้วยความเป็นห่วงทั้งลูกสาวและโรงงานทำให้ปกป้องมีอาการป่วยกำเริบ เมื่อ เนตรพธูรู้ปัญหาของโรงงานจึงตัดสินใจที่จะบริหารงานแทนพ่อ เธอจึงเข้าร่วมประกวดแฟชั่นหวังจะช่วยกิจการของตนให้หลุดพ้นจากปัญหา ระหว่างที่เธอออกแบบเสื้อผ้าเพื่อเข้าประกวดอยู่นั้น วีรดาก็ได้พูดคุยกับเนตรพธู ทำให้เนตรพธูรู้ว่าวีรดารักพ่อของเธอจริง ๆ ถึงบริษัทของเนตรพธูจะไม่ชนะการประกวด แต่ก็มีนักลุงทุนชาวต่างชาติมาร่วมผลิตสินค้าด้วย ทำให้เนตรพธูตัดสินใจเปิดเผยความจริงว่าตนเป็นใคร เมื่อขวัญกฤษฎิ์ได้ยินจึงเสียใจเพราะคิดว่าตนเองถูกหลอก
ปกป้องสงสารลูกเลยให้วีรดาไปพูดให้ขวัญกฤษฎิ์คิดทบทวนอีกครั้งในเรื่องของความสัมพันธ์ระหว่างขวัญกฤษฎิ์กับลูกสาวของตน และในงานแต่งงานของศรลักษณ์กับชมนาดนั่นเอง ขวัญกฤษฎิ์ปรากฏตัวและได้ขึ้นไปขอโทษเนตรพธูบนเวที จากนั้นทั้งคู่ก็บอกรักกันท่ามกลางความยินดีของทุกคนที่โรงงาน